Eurosong 2022.
Eurosong 2022. bio je 66. izdanje Eurosonga. Održao se u Torinu (Italija) nakon što je pobjedu na prošlogodišnjem takmičenju odnio bend Måneskin s pjesmom "Zitti e buoni". Takmičenje se održalo na PalaOlimpicu u organizaciji Evropske radiodifuzne unije (EBU) i domaćina Radiotelevisione Italiana (RAI). Sastojalo se od dva polufinala koja su održana između 10. i 12 maja i finala koje je održano 14. maja 2022. Tri emisije uživo vodili su italijanski TV voditelj Alessandro Cattelan, italijanska pjevačica Laura Pausini i britansko-libanski pjevač Mika. Ovo je treći put da Italija bude domaćin takmičenja (prethodno je bila domaćin izdanja 1965. u Napulju i 1991. u Rimu), a ovo je i prvi EBU događaj održan u zemlji još od posljednjeg izdanja Jeux Sans Frontières 1999. godine. Na takmičenju je učestvovalo 40 država. Armenija i Crna Gora ponovno su učestvovali nakon odsustva s prethodnog izdanja. Rusija je prvobitno planirala učestvovati, ali je isključena zbog invazije na Ukrajinu.